Intercercle 2021 - Extern
2021-11-19 18:00 - 2021-11-21 05:00 (Europe/Zurich) | Zürich, Zürich, Switzerland
Den 19.11 an 20.11 fënnt wéi all Joer eisen traditionelle Clear-The-Bottles Intercercle zu Zürich statt.
Zesumme mat iech stelle mer eis der schwiereger Aufgab dem Alkohol meeschter ze ginn.
Wëlls du dobäi sinn? Dann hues du ab dem 29. Oktober 12:00 d’Méiglechkeet dech fir den Intercercle mat folgenden Events unzemellen:

Freides 19.11 Owes em 18:00 Auer: Invitéiert den LSZ op eng gutt Kéis-Fondue mat engem Patt.
Samschdes 20.11 Mëttes em 13:30: Gett dann een Rallye duecht Stad Zürech organiséiert, mat Genuch Stëmmung an flësseger Motivatioun duerch eis wonnerschéi Stad.
Samschdes 20.11: Owes em 20:00 ass de legendäre Clear-The-Bottles. Open Bar am Sektor 11 mat allem wat d’Häerz begiert bis 4:00

Mir freeën eis schon vill bekannten an och nei Gesiichter ze gesinn.
Den LSZ Comité

Please select a valid form

3-Schichten Iessen
2021-12-04 19:00 - 23:00 | Commihalle, Stampfenbachstrasse 8, Zürich, 8001, Switzerland
Léiwen LSZ’ler
Net eng, net zwou mee dréi Schichten hues du läscht Joer um Zürcher Bal geschafft an hues dir domadder net nëmmen d’Dankbarkeet vum gesamte LSZ, mee och een Iesse verdéngt.
Dëst fënnt den 04. Dezember um 19:00 an der Commihalle statt. Um Menü steet ee Pasta-Plausch.
D’Iesse wéi och d’Gedrénks ginn op den LSZ.
Wann s du dir dat net wëlls entgoe loossen, mell dech bis spéitstens nächste Samschden de 20. November un. Falls du net um Iesse kanns deel huelen, mell dech w.e.g ënnert deem nämmlechte Link of. Bei Froe stinn ech gären zur Verfügung.
Bis hoffentlech den 04. Dezember.
Fir den Comité,
Christine
Please select a valid form

LSZ Schlittschong 2021
2021-12-10 18:00 - 22:00 | Dolder Kunsteisbahn, Adlisbergstrasse 36, Zürich, Zurich, 8044, Switzerland
Ho ho ho,
Nodeems ech lescht Joer perséinlech bei Iech heem koum, hunn ech mir dëst Joer afale gelooss, mat Iech den 10. Dezember um 18:00 direkt op der Schlittschongpiste um Dolder een flotten Owend ze verbréngen, an duerno zesummen op den Chrëschtmaart eppes iessen an drénken zegoen!
Ech suergen dëst Joer net nemmen vir Glühwäin, mais natierlech hunn ech och d‘Stongen vir d‘Belounungen um Zürcher Bal 2021 rëmfonnt, déi ech well un Iech verdeelen an ären Asaatz bis elo belounen!
Bezüglech Transport: Déi Leit dei en Auto zur Verfügung hunn, an domat bis op den Dolder fueren wellen, ginn vum LSZ rembourséiert wann se an engem Auto mat min. 4 LSZler kommen. Gidd doweinst an der Umellung un op dir en Auto zur Verfügung stellt, oder op dir mat engem mam Auto matfuert respektiv matfueren wellt. Kommt laanscht wann dir en flotten Owend mat mir an mengem gudden Kolleeg, dem Schmutzli, wëllt verbréngen. Ech freeën mech op Iech!
De Kleeschen
an enker Zesummenaarbecht mam Comité vum LSZ
Please select a valid form

Wantersportweekend 2022
2022-03-04 - 2022-03-06
Léif LSZler,
et gëtt lues a lues Zäit seng holzen Brieder ze preparéieren, well vum 4. bis 6. Mäerz geet den LSZ nees an d’Bierger a jauft zesummen d’Pisten erof a Richtung Apres – Ski.
Dëst Joer geet et an d’Skigebitt Andermatt – Sedrun – Disentis, wou mir de Chalet Rheinquelle ganz vir eis eleng gelount hunn. Méi Informatiounen dozou fannt dir ënnert folgende Links:
Link Skigebitt: https://www.andermatt-sedrun-disentis.ch/de/
Link Chalet: https://www.ferienzentrum-rheinquelle.ch
Wei den Numm et scho verréit, soll et sech dëst Joer net nëmmen em d’Skifueren dréien, mee och déi manner skibegeeschtert ënnert iech wäerten op hier Käschte kommen, sief et beim Schlittfueren, Wanderen, Schlittschongfueren oder vir einfach eng flott Zäit zesummen ze verbréngen. Gitt aus dësem Grond an der Umeldung un op dir en Skipass braucht oder net.
Den Depart mam Bus ass geplangt Freides den 04.03 am fréien Moien um Campus Hönggerberg a mer wäerte Sonndes de 06.03 géinter Owend rëm zu Zürich sinn. Genau Informatiounen zum Depart a Retour kritt dir zu engem méi spéideren Zäitpunkt.
D’Participatioun läit dëst Joer bei 250€ fir déi wou Skifueren. An deem Präis mat abegraff ass den Transport hin an zeréck, de Skipass, de Chalet vir 2 Nueten, souwéi d’Moies – an Owesiessen. Vir déi aner (Net – Skifuerer) läit den Präis bei 150€, inclus sinn déi selwecht schon obgenannte Saachen, just ouni Skipass.
D’Allgemeng Participatiounsbedingungen wäerten vir den Wantersportweekend mat folgenden Ännerungen ugewandt ginn:

Umeldung: Beim Deel 2. Umeldung vun den APB wäerten am Prioritéitenprinzip d’Punkten 2 an 3 net gëllen. Deementspriechend ass d‘Reihenfolg vun de Prioritéiten wei folgend :

Comitésmemberen
Aktiv Memberen
Passiv Memberen
Externer

Ofmeldung: Am Fall vun enger Ofmeldung wäert een mussen 150€ bezuelen, et sief dann, et fënnt een op eegen Hand en Ersatz falls et keng Waardelëscht gëtt.

Den Wantersportweekend ass en 2G+ Event. Et muss een also geboostert sinn oder en zerifizéierten Test (Schnelltest oder PCR) virweisen kennen, falls déi läscht Impfung méi wéi 6 Méint hier ass. Och wann ee schon geboostert ass, wäere mir frou wann dir am Viraus ee Schnelltest géingt maachen. Mir wäerten och virum Bus Schnelltester zur Verfügung stellen. Denkt drun ären Zertifikat um Wantersportweekend iwwerall derbäi ze hunn.
Dir kennt iech ab dem 19.01 (18:00) bis den 02.02 (18:00) hei umellen:
Please select a valid form
D’Platze fir de Wantersportweekend sinn op 30 Persoune limitéiert, macht Iech also schnell bäi.
Eréischt no der Umeldungsperiod kritt dir vun eis Bescheed gesot ob dir definitiv kennt mat goen. Ass dëst de Fall, bieden mir iech ab deem Zäitpunkt är Participatioun ze bezuelen, entweder per Digicash un d’Nummer 0041764971286 oder un d’Kontosnummer [REDACTED]. Spéider Umeldunge sinn och méiglech, eventuell musst du dann awer domat rechnen op der Waardelëscht ze landen.
Bei Froen kennt dir iech bei den Responsables vum Wantersportweekend mellen: Fanny Goy (fanny@lsz.lu); Felix Schoellen (felix.schoellen@lsz.lu); Nicolas Thill (nicolas@lsz.lu) a Sacha Thill (sacha@lsz.lu).
Mir freeën eis op ee flotte Weekend!
de Comité

Zürcher Luft
2022-04-30 14:00 - 23:30
Léif LSZler,
Mat grousser Virfreed invitéieren mir iech alleguer Samschdes, den 30. Abrëll op eist nächst (Gönner)Event “Zürcher Luft”.
Lass geet et samschdes Mettes um 14:00 bei der Tramstatioun Triemli wou mir eis all zesummen treffen, d’Iessen an d’Gedrenks ënnert eis LSZler opdeelen, an dann den Uetlibierg eropwanderen. Uewen um Bierg gëtt dann zesummen gegrillt an gedronk.
Nodeems mir eis nees op den Wee fir rof machen, geet et um 21:00 am Lochness weider. De Prinzip wäert deenen meeschten vum Clear the Bottles bekannt sinn: Open Bar, stëmmungsvoll Musek, genuch ze drenken, an dat bis spéit an d’Nuet eran! Vu dass mir vermeiden wëllen dass den ganzen Alkohol schon virun 22 Auer fort ass, mussen mir iech leider eng Participatioun vun 15€ froen, esou kenne mir dofir garantéieren, dass den ganzen Owend iwwer fir genuch Gedrénks gesuergt ass.
Am Lochness gëtt et eng Limitt op 100 Leit an d’Umeldungen lafen nom Prinzip vun eisen APB. Falls dir trotzdeem gären Externer, ganz gären schwäizer Kolleegen, invitéiert, kënnt dir dëst maachen, dir musst deenen den Link dann weiderschécken an sie mussen sech och umellen. Sidd iech an deem Fall just bewosst dass Externer laut dem Prioritéitsprinzip awer als lescht eng Platz kréien.
Umellen kennt dir iech ab dem 8. Abrëll bis den 15. Abrëll hei: Please select a valid form
Mir freeën eis op iech!
de Comité

Sola 2022
2022-05-07 08:00 - 17:00
D’Sola ass eng Staffel duerch Zürich. En Team besteet aus 14 Leefer déi zesummen eng Gesamtstreck vun 113.85km lafen. D’Strecke sinn teschend 3.71 km – 14.09 km laang. 2 Strecke sinn obligatoresch fir Fraen. Gitt dowéinst am beschten är Beschtzäit op 5 km oder 10 km un, sou dass mir d’Leefer optimal op de verschiddene Strecke kënnen opdeelen.
Bei weidere Froe kënnt dir iech gäre beim Fanny mëllen.
Hei kënnt dir iech fir d’Sola umellen:
Please select a valid form

Bologna 2022
2022-05-13 - 2022-05-15
Léif LSZler,

Geschwënn ass et endlech esou wäit, eis Clubrees 2022 steet virun der Dier! Dëst Joer féiert eis eis Rees an d’Haaptstad vun der norditalienescher Regioun Emilia-Romagna, an zwar an déi wonnerschéi Stad Bologna.

Mir fueren Freidegmoies, den 13. Mee, vum Zürecher HB mam Zuch bis op Bologna, wou mir am Hostel Combo Bologna iwwernuechten. Nees zeréck op Zürech geet et Sonndes de 15.5. am spéiden Nomëtteg.

Fir en spannenden Programm ass och gesuergt. Freides am Nomëtte gi mir zesummen d’Stad an den Uni-Campus entdecken an duerno maache mir eis en flotten Clubowend. Samsdes huelen mer den Zuch bis an d’Nopeschstad Modena, wou mer den bekannte Ferrari-Musée kucken ginn. Owes gi mer dann nees zu Bologna all zesumme gutt italienesch iessen. Sonndes besiche mir de MAMbo, de Museum of Modern Art Bologna, iert mer eis Owes leider nees op de Réckwee maachen mussen. Do dernierft ass awer och genuch Fräizäit, wou dir dat maache kennt, wourop der Loscht hutt.

An Italien gëllen bis den 30. Abrëll nach relativ strikt Covid-Mesuren, et brauch een den Covid-Check z.B. fir an den Intercityzich an och fir am Restaurant dobannen z’iessen. Méi detailléiert Infoen zu den aktuellen Covid-Mesuren fannt dir hei. Wéi eng Mesuren nom 30. Abrëll an Italien ginn, wësse mir leider nach net. Mir wäerten iech um Courant halen, wéi sech d’Situatioun an Italien entwéckelt.

D’Participatioun läit dëst Joer bei 100€, do sinn den Transport, den Hostel, een Nuechtiessen an déi kleng Aktivitéiten déi mir all zesumme maachen, mat abegraff.

Dir kennt iech vum Mëttwoch den 13.4. (18h00) bis den 20.4. (18h00) op eiser Website umellen. D’Umeldungen verlafen nom Prioritéitenprinzip aus eisen APB ausser dass d’Punkten 2 an 3 net gëllen. D’Prioritéite sinn also:

Comitésmemberen
Aktiv Memberen
Passiv Memberen
Externer

D’Plaze sinn op 35 Persounen begrenzt an bannent de Kategorien vun de Prioritéiten gelt den Prinzip vum “first come first served”. Mellt iech also séier un!

Wann d’Umeldungsphas eriwwer ass, kritt dir Bescheed gesot, op dir eng Platz kritt hutt. Zu deem Zäitpunkt kritt dir och d’Detailer fir d’Participatioun ze bezuelen.

Bei Froen kennt dir iech gär bei de Responsabelen vun der Clubrees mellen: Cedric Mulders (cedric@lsz.lu) an Kéo Oran (keo@lsz.lu).

Mir freeën eis op eng flott Rees mam LSZ!

De Comité

Please select a valid form

Beerpong & Semesteroofschloss
2022-05-20 17:00 - 23:30 | Zürich, Zürich, Switzerland
Leif LSZler,
well sech dëst Semester sou lues dem Enn zouneigt, gëtt et och gläich Zäit fir eist lescht Event vum Semester: den alljärlechen Beerpong Tournoi an Semesteroofschloss. Schnaapt iech also ären Beerpong Partner an ergräift är Chance fir déi nei Beerpongchampions fir d’Joer 2022 ze ginn. Des wäerten den 2. Juni op der grousser Grillplaz Vitaparcours Zürich-Käferberg gekréint gi. Et wäerten dëst Joer och e puer vun eisen Fribourger an Lausanner Kolleegen eis Konkurrenz maachen kommen, also mellt iech ënnert folgendem Link(eng Persoun pro Team) ab 19h an bis den 27.05 un fir eis Reputatioun ze halen: Please select a valid form (Platzen sinn op 32 Teams begrenzt).

Bei guddem Gegrills a Gedrénks kenne mir den Owend dann och auskléngen loossen an op dat vergaangent Semester ustoussen.

Mir freeën eis op iech,
ären Comité

SPL 2022
2022-05-21 18:00 - 23:30
Léif LSZ’ler,
Nëmmen en halleft Joer hutt dir missen waarden, an schon ass et nees souwäit! Mir hunn déi grouss Freed iech den 21. Mai an d’Zunfthaus zur Meisen op d’SPL ze invitéieren. Des SPL leeft ganz nom Motto “Where old meets new” an domat ass déi grouss Ännerung vir des Editioun, dass och Alumnien, also LSZ’ler déi virun mei laanger Zäit zu Zürech studéiert hunn, invitéiert sinn a mat eis e flotten Owend verbréngen.
Dir hutt den Choix tëscht engem Fleesch – an Vegimenü, Den genauen Menü fannt dir an der Umeldung. Sot eis w.e.g. bei Allergien mat Zäiten Bescheed.
Start ass um 18:00 mam Apero iert et dann op d’Gruppefoto geet. D’Participatioun beleeft sech dëst Joer op 80 Euro, iwwerweist déi w.e.g. réicht nodeems der vun eis d’Confirmatioun dozou krut.
Dir kënnt och rëm äre Wonschsetzpartner uginn, schwätzt iech do w.e.g. virdrunner mateneen of. Traditionell ass den Dresscode Owestenue, dat heescht Costume oder Kleed.
Denkt och w.e.g. drun dass mir nach Wäin hunn deen op Zürech muss transportéiert ginn, mellt Iech dowéinst w.e.g bei eis wann dir vun Lëtzebuerg op Zürech fuert fir e puer Këschten matzebréngen.
Dir kennt iech ab Freiden, den 29.4. (18h00) bis den 06.05. (18h00) hei drënner umellen: Please select a valid form
D’Umeldungen verlafen nom Prioritéitenprinzip aus eisen APB ausser dass d’Punkten 2 an 3 net gëllen. D’Prioritéite sinn also:

Comitésmemberen
Aktiv Memberen
Passiv Memberen
Externer

D’Plaze sinn op 90 Persounen begrenzt an bannent de Kategorien vun de Prioritéiten gelt den Prinzip vum “first come first served”. Mellt iech also séier un!
Mir freeën eis riseg iech all rëm kënnen op d’SPL ze invitéieren an hoffen der vill vun iech kennen do ze hunn!
Fir den Comité,
Sarah Hoffmann (sarah.hoffmann@lsz.lu)
Sacha Thill (sacha@lsz.lu)

SPL 2022 Alumni
2022-05-21 18:00 - 2022-05-22 02:00 | Zunfthaus zur Meisen, Münsterhof 20, Zurich, Switzerland
Leif Alumnis vum LSZ,
Fir de Kontakt tëscht den LSZler, an den Alumnis weiderhin oprecht ze erhalen, invitéieren mir Iech ganz häerzlech den 21. Mai op eis traditionell SPL.
D’Konzept vun der SPL sollt deenen meeschten nach bekannt sinn: En 3 – Gäng – Menü an enger schicker Ambiance mat, aus Lëtzebuerg importéiertem, Wäin a Cremant fir den ETH Professeren ze gedenken déi eis Lëtzebuerger Studenten wärend dem 2. Weltkrich bäi sech opgeholl hunn.
Dëst ass mat een vun eisen gréissten Eventer am Joer an et géif eis immens freeën eng Rei Alumnis vum LSZ do begréissen ze kennen. Net nëmmen ass dëst fir eis eng flott Méiglechkeet vun Erfarungen aus der Beruffswelt ze heieren an vun ärer Uniszäit gezielt ze kréien, mais et ass sécher och fir Iech eng super Alternativ dem LSZ nees mei no ze kommen an gezielt ze kréien, wat sech alles säit ärer Uniszäit verännert huet.
D’SPL fënnt dëst Joer den 21. Mai am Zunfthaus zur Meisen (https://www.zunfthaus-zur-meisen.ch) statt. Dei genau Address ass Münsterhof 20, CH-8001 Zürich. Mir géifen um 18:00 mam Apero starten. Wei gewinnt gelt op der SPL d’Tenue correcte. Dir hutt den Choix tëscht 2 Menüen (Fleesch an vegetaresch), mei Informatiounen dozou kommen no der Umeldung. D’Participatioun beleet sech op 150€.
Falls dir interesséiert sidd un der SPL deelzehuelen, géifen mir Iech bieden Iech ab muer, 25. Mäerz ab 12:00, hei unzemellen: Please select a valid form
D’Platzen (vir d’Alumnien) sinn op 40 Persounen limitéiert, dir kennt Iech bis den 8. Abrëll umellen.
Bäi Froen kennt dir Iech gären bei eis mellen.
Mir freeën eis Iech rem op d’SPL kënnen ze invitéieren, an hoffen der vill vun Iech kënnen do ze gesinn.
Vir de Comité vum LSZ
Sacha Thill (sacha@lsz.lu) & Sarah Hoffmann (sarah.hoffmann@lsz.lu)

First Contact
2022-09-20 18:00 | Alumni Quattro Lounge, Stefano-Franscini-Platz 5, Zürich, 8093, Switzerland
Leiwe Bleu,
Härzlech wellkomm an denger Studentenstadt Zürich !
Fir dass du dem LSZ seng Memberen an mir dech kennen kennenleieren, lueden mir dech op eisen First Contact an der Alumni Lounge um Campus Hönggerberg an. Fir dass mir ongefeier wessen zu weivill mir wärten sinn, bieden mir dech desen Formular auszefellen.
Mir freen eis op dech !
De Comité
Please select a valid form

Wanderweekend 2022
2022-09-24 - 2022-09-25
Léif LSZler,
No all de verpasste Wanderweekender an de leschten 2 Jore wou eis de Corona en Stréch duerch Rechnung gemaach huet, kënne mir mat beschter Laun annoncéieren, dass et de Weekend vum 24ten a 25ten rëm op de Bierg geet!
Et start fir eis héich motivéiert Wanderer samschdes de 24ten em 8:00 vun Zürech aus bis op Göschenen. Vun do aus man mir eis steil de Bierg rop bis op Salbithütte. Fir déi déi dann nach net genuch midd sinn, kann et nach weider bis op Salbit Hängebrücke goen. Opgepasst awer, dir sollt dofir onbedéngt schwindelfräi sinn! Dëst ass en Ufanksabschnitt vun engem laange Klettersteig, bei deem ee fir eise kuerzen Deel awer net onbedéngt en Klettersteigset braucht. Aus dem Grond biede mir iech an der Umeldung unzekräizen wéi dir iech selwer aschätzt!
Den nächsten Dag ënnerhuele mir en traditionellen Wandertour bis op en klenge Gipfel, an optional virdrun bei en klenge Séi, bzw. éischter en méi groussen Waasserpull😂. Den Tour kann a verschiddene Variatiounen gemaach ginn:

7.6 km mat 630hm an
9.5km mat 840hm

Wann mer all rëm zréck an der Hütte sinn, gëtt et och rëm Zäit fir sech op den Heemwee ze maachen dh zréck erof op de Parking zu Göschenen an ab op Zürech.
Wéi schonn erwäänt geet eis Rees bis bei d’Salbithütte. Bei der Hütt handelt et sech em eng ganz traditionell Hütt soudass si kee fléissend waarmt Waasser hunn! Schlofen wäerte mir an engem Matrazenlager (héchstwarscheinlech mat aneren Leit). Heifir brauch all Mënsch ee Schlofsak!!
De Präis beleeft sech ob ongeféier 55- 60€ op de Kapp, d’Iessen Samschden Owes souwéi Sonndes Moies ass doranner abegraff. Et si begrenzt platzen dofir mat iech bäi! Umeldungen ginn den 1ten September em 12:00 op a bleiwen dëst bis de 12ten September, an verlafen nom Prioritéitenprinzip aus eisen APB.
Mir freeën eis op top motivéiert LSZler,
De Comité

Optioun 1

Optioun 2

Salbithängebrücke

Please select a valid form

Studentenfoire 22
2022-10-19 08:00 - 17:00
Please select a valid form

Intercercle 2022 – Extern
2022-11-18 18:00 - 2022-11-20 04:00
Den 18.11 an 19.11 fënnt wéi all Joer eisen traditionelle Clear-The-Bottles Intercercle zu Zürich statt.
Zesumme mat iech stelle mer eis der schwiereger Aufgab dem Alkohol meeschter ze ginn.
Wëlls du dobäi sinn? Dann hues du ab dem 26. Oktober 19:00 d’Méiglechkeet dech fir den Intercercle mat folgenden Events unzemellen:

Freides 18.11 Owes em 18:00 Auer: Invitéiert den LSZ op eng gutt Kéis-Fondue mat engem Patt.
Samschdes 19.11 Mëttes em 13:30: Gett dann een Rallye duecht Stad Zürech organiséiert, mat Genuch Stëmmung an flësseger Motivatioun duerch eis wonnerschéi Stad.
Samschdes 19.11: Owes em 20:00 ass de legendäre Clear-The-Bottles. Open Bar am Lochness mat allem wat d’Häerz begiert bis 4:00

Mir freeën eis schon vill bekannten an och nei Gesiichter ze gesinn.
Den LSZ Comité
Please select a valid form

Intercercle 2022 – Intern
2022-11-18 18:00 - 2022-11-20 04:00
Den 18.11 an 19.11 fënnt wéi all Joer eisen traditionelle Clear-The-Bottles Intercercle zu Zürich statt.
Zesumme mat iech stelle mer eis der schwiereger Aufgab dem Alkohol meeschter ze ginn.
Wëlls du dobäi sinn? Dann hues du ab dem 24. Oktober 18:00 d’Méiglechkeet dech fir den Intercercle mat folgenden Events unzemellen:

Freides 18.11 Owes em 18:00 Auer: Invitéiert den LSZ op eng gutt Kéis-Fondue mat engem Patt.
Samschdes 19.11 Mëttes em 13:30: Gett dann een Rallye duecht Stad Zürech organiséiert, mat Genuch Stëmmung an flësseger Motivatioun duerch eis wonnerschéi Stad.
Samschdes 19.11: Owes em 20:00 ass de legendäre Clear-The-Bottles. Open Bar am Lochness mat allem wat d’Häerz begiert bis 4:00

Mir freeën eis schon vill bekannten an och nei Gesiichter ze gesinn.
Den LSZ Comité

Please select a valid form

Kleeschen / Schlittschong 2022
2022-12-09 18:00 - 22:00
Leif LSZler, och dëst Joer krute mir nees een Message, deen mir Iech weiderleeden wollten:
Ho ho ho,
Wei ech vun mengem Renndéieren geflüstert krut, hutt dir Iech all méi oder manner dëst Joer geschéckt, soudass ech d’Glühwäinsaison mat guddem Gewëssen eröffnen kann. Ech invitéieren Iech also alleguerten häerzlech den 9. Dezember um 18:00 Auer op der Schlittschongpiste um Dolder wou mir zesummen eisen éischten Glühwäin vum Joer drénken, éier mer dann op den Chrëschtmaart gin.
De Schmutzli an ech freeën eis schon iech all nees rëm ze gesinn an fir dass mir och wëssen weivill Rutten apaken, mellt iech w.e.g hei un:

Please select a valid form

Volleyball Tournoi de Noel
2022-12-27

Skiweekend 23
2023-02-24 07:30 - 2023-02-26 19:00
Léif LSZler,
D’Prüfungen stinn nach virun eis, dofir get et heicht Zait eis Motivatioun un ze kuerbelen! An wéi geet daat besser wei mat engem Skiweekend? Et get also lues a lues Zait den Wachs op den Skier ze préparéieren, well vum 24. bis den 26. geet den LSZ nees op Andermatt fir d’Pisten onsecher zemaachen. Mëll dech dofir séier un well d’Plaatzen sinn limitéiert!

Please select a valid form

Swisscup 2023
2023-03-18 08:00 - 17:00
Hallo léif Sportler,

Ech sinn et rëm;) Des kéier mëllen ech mech bei iech fir den Siwsscup fir ze stellen. Dëst Joer ginn mir den Samschden 18.ten Mäerz op Fribourg. Dohannen wäerten mir dann géint den Friblëtz sou wei Lausanne am Basket, Fussball an Volleyball spillen. Mir hunn hei zwou Coupen ze verdeedegen souwéi 1 Coup zréck ze gewannen. Lëscht Joer sinn mir nämlech Meeschter am Basket sou wéi am Fussball ginn:)

Please select a valid form

Genua 2023
2023-04-28 06:00 - 2023-04-30 23:00
Léif LSZler,
Geschwenn ass et nees esou wäit, d’Clubrees 2023 steht virun der Dier. Eis Rees féiert eis dest Joer nees an Italien, an zwar an d’Hafenstaadt Genua, d’Haaptstaadt vun der Regioun Legurien, un der nördlecher Westküst vun eisen Noperen.
Mir wäerten Freidegmoies, den 28. Abrell mam Bus vum Hönggerberg aus fortfueren an kuerz no der Mettesstonn zu Genua ukommen. Zereck fueren mir den Sonndegowend, den 30. Abrell.
Fir en flotten Programm ass natielech och gesuergt. Freides am Nomette gin mir zesummen d’Staadt an den aalen Hafen entdecken. Samstes kennen mir bis an d’Regioun Cinque-Terre an der Géigend vun Genua fueren, fir déi wonnerschéin Vuen op d’Dierfer vun Cinque-Terre, d’Wanderweer vun der Regioun an natierlech d’Plagen ze genéissen. Uschléissend gin mir zu Genua nach all zesummen iessen. Fir en gudden Ofschloss vun der Clubrees, gin mir Sonndegmoies zesummen den berühmten Salzwaasser Aquarium vun Genua kucken. Duerno fueren mir am spéiden Nometten nees zereck op Zürech. Fir genug Fräizäit ass natielech och gesuergt.
D’Participatioun läit dëst Joer bei 100€, do sinn den Transport, den Hostel, een Nuechtiessen an déi kleng Aktivitéiten déi mir all zesumme maachen, mat abegraff.
Dir kennt iech vum Méinden, den 20.3. em 18h00 bis den Donneschten, 24.3. em 18h00 op eiser Website ennert desem Link () umellen. D’Umeldungen verlafen nom Prioritéitenprinzip aus eisen APB (https://lsz.lu/wp-content/uploads/2021/01/APB.pdf).
D’Plaze sinn op 35 Persounen begrenzt an bannent de Kategorien vun de Prioritéiten gelt den Prinzip vum “first come first served”. Mellt iech also séier un!
Wann d’Umeldungsphas eriwwer ass, kritt dir Bescheed gesot, op dir eng Platz kritt hutt. Zu deem Zäitpunkt kritt dir och d’Detailer fir d’Participatioun ze bezuelen.
Bei Froen kennt dir iech gär bei de Responsabelen vun der Clubrees mellen: Cedric Mulders (cedric@lsz.lu) an Kéo Oran (keo@lsz.lu).
Mir freen eis op eng flott Rees mam LSZ,
Äeren Comité
P.S. Wéi dir fläicht schon matkritt hat, war eisen ursprünglechen Plang fir op Zagreb an Kroatien ze fueren. Allerdengs sin d’Zich op Zagreb zweschen Abrell an Mee ausgefall, dowéinst ass aus desem Plang leider näischt gin. Bleiwt awer gespant fir d’Clubrees 2024 😉
Please select a valid form

Sola 2023
2023-05-06 08:00 - 17:00
Léif Leefer an Leeferinnen,
D’Summersemester huet nees ugefaangen an dat bedeit, dass d’Sola ëmmer méi no réckelt. Bei der Sola handelt et sech em een Staffellaf iwwert 114,77 km, opgedeelt an 14. Etappen duerch ganz Zürech. Am ganze lafen 1000 Equipe mat, wat dann 14000 Leefer sinn. Sidd also bei engem eenzegaartegen an onvergiesslechen Event mat dobäi. Dofir maach är Schong prett, laaft iech waarm an sidd prett fir d’Sola, déi den 6. Mäi wäert statt fannen. Den genauen Plang vun den Strecken fann dir hei.
D’lescht Joer haten mir een risegen Erfolleg, deen mir des Joer weider toppen wëllen. Vue dass lescht Joer eng grouss Nofro do war, hunn mir decidéiert, dëst Joer zwou Equippen un ze mellen. Bei der Enger handelt et sech em eng kompetitiv Equipe wou bäi déi aner Equipe fir den Spaass mat leeft. Dir kënnt iech bis den 29. Abrëll umellen.
LG,
ären Comité

Please select a valid form

3-Schichten Iessen
2023-05-08 19:30 - 23:30 | Restuarant Spaghetti Pomodoro
Léiwen LSZ’ler,
wei schon ugekennegt fennt en Donnesdchen 11. Mee um 19:30 am Restaurant “Spaghetti Pomodoro” (Adresse: Hardstrasse 324, 8005 Zürich) d’3-Schichten Iessen vum Zürcherbal 2022 statt. Fir dass mir wessen mat weivill Leit mir kenne rechnen bieden mer dech, dech bis en Meinden den Owend (8.5.23 18:00) unzemellen, wous du och direkt den Menu muss uginn deen dir gefällt.
Mir hoffen dech en Donnesden ze gesinn,

Sarah Hoffmann
Please select a valid form

SPL 2023 Alumni
2023-05-13 18:00 - 2023-05-14 03:00 | Haus zum Rüden, Limmatquai 42, Zürich, Switzerland
Leif Alumnis vum LSZ,
Fir de Kontakt tëscht den LSZler an den Alumnis weiderhin oprecht ze erhalen, invitéieren mir Iech ganz häerzlech den 13. Mai op eis traditionell SPL.
D’Konzept vun der SPL sollt deenen meeschten nach bekannt sinn: En 3 – Gäng – Menü an enger schicker Ambiance mat, aus Lëtzebuerg importéiertem, Wäin a Cremant fir den ETH Professeren ze gedenken déi eis Lëtzebuerger Studenten wärend dem 2. Weltkrich bäi sech opgeholl hunn.
Dëst ass mat een vun eisen gréissten Eventer am Joer an et géif eis immens freeën eng Rei Alumnis vum LSZ do begréissen ze kënnen. Net nëmmen ass dëst fir eis eng flott Méiglechkeet vun Erfarungen aus der Beruffswelt ze héieren an vun ärer Uniszäit gezielt ze kréien, mais et ass sécher och fir Iech eng super Alternativ dem LSZ nees méi no ze kommen an gezielt ze kréien, wat sech alles säit ärer Uniszäit verännert huet.
D’SPL fënnt dëst Joer am Haus zum Rüden (https://www.haus-zum-rueden.ch/) statt. Déi genau Adress ass Limmatquai 42, CH-8001 Zürich. Mir géifen um 18:00 mam Apéro starten. Wei gewinnt gëllt op der SPL d’Tenue correcte. Dir hutt den Choix tëscht 2 Menüen (Fleesch an vegetaresch), mei Informatiounen dozou kommen no der Umeldung. D’Participatioun beleet sech op 130€.
Falls Dir interesséiert sidd un der SPL deelzehuelen, géifen mir Iech bieden Iech ab dem 5. Abrëll ab 12:00 hei unzemellen:
Please select a valid form
D’Platzen (fir d’Alumnien) sinn op 25 Persounen limitéiert, Dir kënnt Iech bis den 9. Abrëll umellen.
Bäi Froen kënnt Dir Iech gären bei eis mellen.
Mir freeën eis Iech rëm op d’SPL kennen ze invitéieren, an hoffen der vill vun Iech kënnen do ze gesinn.
Fir de Comité vum LSZ,
Cédric Delhez (cedric.delhez@lsz.lu) & Till Winzen (till.winzen@lsz.lu)

SPL 2023
2023-05-13 18:00 - 2023-05-14 03:00 | Haus zum Rüden, Limmatquai 42, Zürich, Switzerland
Léif LSZ’ler,
Mir hunn déi grouss Freed iech den 13. Mee an d’ Haus zum Rüden (https://www.haus-zum-rueden.ch) op d’SPL ze invitéieren. Bei deser SPL weart et nees de Fall sinn, dass och Alumnien, also LSZ’ler, déi virun mei laanger Zäit zu Zürech studéiert hunn, invitéiert sinn a mat eis e flotten Owend verbréngen wäerten.
Dir hutt den Choix tëscht engem Fleesch – an Vegimenü. Sot eis w.e.g. bei Allergien mat Zäiten Bescheed.
Start ass um 18:00 mam Apero, den jenodems wéi d’ Wieder as, op de wonnerschéiner Terrasse direkt un de Limmat stattfennt. D’Participatioun beleeft sech dëst Joer op 70 Euro. Iwwerweist déi w.e.g. réicht nodeems der vun eis d’Confirmatioun dozou krut.
Dir kënnt och rëm äre Wonschsetzpartner uginn. Schwätzt iech do w.e.g. virdrunner mateneen of. Traditionell ass den Dresscode Owestenue, dat heescht Costume oder Kleed.
Denkt och w.e.g. drun, dass mir nach Wäin hunn, deen op Zürech muss transportéiert ginn. Mellt Iech dowéinst w.e.g beim Till Winzen, wann dir vun Lëtzebuerg op Zürech fuert fir e puer Këschten matzebréngen.
Dir kennt iech ab Donneschten, den 13.4. (18h00) bis den 20.04 (18h00) hei drënner umellen:
Please select a valid form

D’Umeldungen verlafen nom Prioritéitenprinzip aus eisen APB.
D’Plaze sinn op 80 Persounen begrenzt an bannent de Kategorien vun de Prioritéiten gelt den Prinzip vum “first come first served”. Mellt iech also séier un!
Mir freeën eis riseg iech all rëm kënnen op d’SPL ze invitéieren an hoffen der vill vun iech kennen do ze hunn!
Fir den Comité,
Till Winzen (till.winzen@lsz.lu)
Cédric Delhez (cedric.delhez@lsz.lu)

Uetliberg Stammdësch
2023-05-27 14:00 - 19:00
Léif LSZler,
Gläich ass et endlech sou wäit, e Samschden, de 27. Mee gi mir op eisen leschten Stammdësch vun dësem Semester.
Fir déi, déi sech iwwert de Forms och fir de Stammdësch Uetliberg ugemellt hunn, starte mir em 14:00 Auer bei der Tramsstatioun Triemli fir erop dofir sidd bitte pünktlech. Et wäert provisoresch bis 19:00 Auer goen.
Em alles wat d’Häerz begiert këmmere mir eis. Dir kritt awer och nach eppes um Triemli mat, dass dir eis ënnerwee net dehydratéiert, also denkt villäicht un en Rucksak.
Bei iergendwelleche Problemer schreift entweder dem Philippe ënnert +352 621152900 oder dem Louise +352 621708638.
Mir freeën eis,
Louise, Marwane a Philippe
Please select a valid form

Beerpong Tournoi 2023 - intern
2023-06-01 18:00
Léif LSZler,
D’Enn vum Semester kënnt ëmmer méi no, an domadder gëtt et och erëm Zäit, fir eisen alljärlechen Beerpongtournoi. Mir mussen d’Coupe vum Friblëtz erëm zréckgewannen an erëm en LSZler Team als Champion hunn. An aneren Wieder huelt iech ären Beerpong Partner an kommt, den 1. Juni um 18 Auer bei d’Holderbachhütte um Hönggerberg, fir em den Titel “Beerpongchampions vum Joer 2023” ze kämpfen. Natierlech wäerten erëm eis léif Frënn vum Friblëtz an der Aell kommen, fir eis Konkurrenz ze maachen.
Mellt iech sou séier wéi méiglech un (den Forms, hei drenner, geet en Freiden den 26.05.2023 um 16:00 op an dir hudd Zeit bis den Meinden den 29.05.2023 um 23:59), well mir hunn eng Begrenzung vun 32 Teams. Denkt och drun, dass nëmmen een vum Team den Forms ausfëllen soll.
Mir grillen dëst Joer erëm an fir Gedrénks ass natierlech och gesuergt.
Denkt un den Insektespray et wäerten vill Moustiquen do sinn.
Mir freeën eis op iech,
Äre Comité
Please select a valid form

Beerpong Tournoi 2023 - extern
2023-06-01 18:00
Leif Frënn vum LSZ,
Mir invitéieren iech heimat offiziell, op eisen Beerpongtournoi den 1. Juni bei der Holderbachhütte um Hönggerberg. Do kennt dir erëm géint den LSZ untrieden an mat bëssen Chance den Titel vun “Beerpongchampions vum Joer 2023” huelen.
Mellt iech sou séier wéi méiglech un (den Forms, hei drenner, geet en Freiden den 26.05.2023 um 16:00 op an dir hudd Zeit bis den Meinden den 29.05.2023 um 23:59), well mir hunn eng Begrenzung vun 32 Teams. Denkt och drun, dass nëmmen een vum Team den Forms ausfëllen soll.
Natierlech hunn mir erëm Gegrilltes an Gedrénks, dermadder mir op d’Enn vum Semester kennen ustoussen.
Denkt un den Insektespray et wäerten vill Moustiquen do sinn.
Mir freeën eis iech zu Zürech ze gesinn,
den LSZ
Please select a valid form

De Studentebal 2023
2023-06-13 08:00 - 17:00
Léif LSZler,

Den 14. Juli fennt nees den Studentebal vun der ACEL statt, an och dest Joer ass den LSZ nees mam schwäizer Comptoir vertrueden. Wéi all Joer gin et nees déi verschidden Special Drinks vun den Letzebuerger Cerclen aus Europa, an des Kéier sin mir mat eisem Gletscher dabei. Den Bal ass den 14. Juli beim Parking Bouillon an der Staad ab 20h00. Méi Infos fannt der op der offizieller Website (https://acel.lu/studentebal/).

Dir kennt och gär äer Kollegen op den Bal invitéieren. D’Tickets kaschten am Virverkaaf 10€ an dir kennt se an desem Forms (https://forms.gle/kHxvWnkPmNbMQxCg7) bestellen. Macht also gär Reklamm!

Mir sin dest Joer och op äer Hellef ugewissen. An zwar brauchen mir motivéiert Leit déi beim Op- an Ofriichten hellefen an um Owend selwer bei eisem Comptoire zervéieren. Jidfereen den eng Hand mat upaakt kritt och eng gratis Entrée fir den Bal selwer! Wann dir eis also bessi ennert d’Äerm gräifen an eng gratis Entrée kréien wellt, dann mellt iech bei desem Forms un!

Bis um Studentebal,

Äeren Comité!

Please select a valid form

Alus Summercup 2023
2023-07-01 | Hueschtert, Luxembourg
Hei kennt dir ierch fier den Summercup vun der Alus umellen. Den Summercup fennt den 1ten Juli zu Hueschtert statt. D’ Alus organiseiert een Fussball Tournoi, wou d’ Letzebuerger Cerclen kennen geint eneen spillen. Wann mir genuch Leit zesummen kreien, 5 Spiller + 1 Goalkeep, dann mellen mer och eng equipe un. Falls du also loscht hues een flotten daat mat Fussball, Musék, Gegrills an Bierpong ze verbrengen, dann mell dech un.

Please select a valid form

Grillen an chillen - 2023
2023-07-27 18:00 - 23:00
Léif LSZler,
Dir kënnt bestëmmt eng kleng Paus vun deem Ganzen Geléiers verdroen. Dofir wënschen mir Iech alleguer häerzlech wëllkomm den 27. Juni um 18:00 op der Chinawiese ze chillen.
D’Ustrengung vum Leieren, heelen mer deen Owend mat Béieren. Fir Gedrénks an Gegrills ass gesuergt also musst dir ausser enger Gudder Stëmmung näischt matbréngen.
Kennt dir w.e.g. ukräizen op dir och eppes fir ze Grillen wëllt an op Wurscht oder Vegetaresch. Merci
Mir freeën eis Iech nach eng Kéier virum Endsprint ze gesinn 🙂
Ären Comité
Please select a valid form
